Եվրոպայի հայերի Հայ դատի գրասենյակի տնօրեն Հարութ Շիրինյանն «Առաջին լրատվական»-ի հետ զրույցում ասաց, որ այդ տեղեկությունից ավելի, իրենց ոչինչ հայտնի չէ, բայց նման վտանգ միշտ եղել է և կլինի։ «Մենք գիտենք, որ Եվրոպայում նման դեպքերը նորություն չեն։ Քրդերի դեմ են նման գործողություններ լինում։ 2013-ին Փարիզում քրդական միությունների երեք կարևոր անդամներ սպանվեցին։ Հայերը, ինչպես հայտնի է, ավելի ուշադրության կենտրոնում են, պետք է ավելի զգոն լինեն։ Նման դեպքերը կարող են իրականություն լինել, կարող են իրականություն չլինել։ Ավելի բան չգիտենք, քան Փայլանի հայտարարությունն է»,- ասաց Շիրինյանը։